પ્રાંતિજ : પ્રાંતિજ ખેતીવાડી ઉત્પન્ન બજાર સમિતિમાં ગુરૂવારના રોજ દશેરા પર્વથી ખેડૂતોના અનાજ વેચાણ માટે વેપારીઓ દ્વારા જાહેર હરાજીથી વેચાણનો પ્રારંભ કરવામાં આવ્યો હતો. માર્કેટયાર્ડના ચેરમેન રાજુભાઇ પટેલ, વાઇસ ચેરમેન કાળુસિંહ રાઠોડ સહિત અગ્રણીઓની હાજરીમાં ડાંગરના વેચાણ માટે આવેલ ખેડૂતોની ડાંગર જાહેર હરાજીથી વેચાણ આપવાનો પ્રારંભ કરવામાં આવતા પ્રાંતિજ સહિત પોગલુ, પલ્લાચર, વદરાડ સહિતના ગામોમાંથી ખેડૂતો ટ્રેકટરો ભરીને ડાંગરના વેચાણ માટે આવ્યા હતા.